**Abony Város Önkormányzatának**

**12/2019. (V.30.) önkormányzati rendelete**

**a lakossági kezdeményezésre önkormányzati támogatással megvalósuló**

**járdaépítésekről**

*(egységes szerkezetben az 1/2020.(I.31.) önkormányzati rendelettel)*

Abony Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

1. **§**

A rendelet hatálya Abony Város belterületére terjed ki.

1. **§**

(1) Lakossági kezdeményezésre történő járdaépítésekhez, járdafelújításhoz, Abony Város Önkormányzatának Képviselő-testülete (továbbiakban: Képviselő-testület) pályázati rendszerben támogatást nyújt.

(2) Járdaépítés, járdafelújítás támogatására a pályázat az alábbiak szerint nyújtható be:

a) utcaközösségi szinten,

b) egyénileg.

(3) A támogatás önálló helyrajzi számmal rendelkező ingatlanonként nyújtható az alábbi műszaki tartalmakra:

a) új járdaszakasz megépítésére,

b) járdaszakasz felújítására.

(4) A pályázat benyújtásának feltételei:

a) A rendelet 1. mellékletében foglalt tartalmi követelményeknek megfelelő pályázati adatlap benyújtása.

b) A rendelet 2. melléklete szerinti nyilatkozat benyújtása.

c)[[1]](#footnote-1) A létesítendő beruházás feltüntetése térképrészleten, melyet kérés esetén az Abonyi Polgármesteri Hivatal Településfejlesztési Osztálya biztosít.

(5) A részletes pályázati kiírást a rendelet 3. melléklete tartalmazza.

1. **§[[2]](#footnote-2)**

Az önkormányzati támogatás mértéke a kivitelezéshez szükséges építési anyag (homok, kavics, homokos kavics, cement, térkő, készbeton, aszfalt) számlájának megtérítése 4.500.-Ft/m2 (bruttó) összeghatárig.

1. **§[[3]](#footnote-3)**

(1) A járdaépítésekre, járdafelújításokra felhasználható támogatás keretösszegét a kivitelezés évének költségvetése határozza meg.

(2) A pályázatokat tárgyév február 15-től szeptember 15-ig lehet a pályázó utcaközösségeknek és az egyéni pályázóknak Abony Város Önkormányzat Képviselő-testületének címezve az Abonyi Polgármesteri Hivatalhoz írásban (2740. Abony, Kossuth tér 1.) vagy elektronikusan (abony@abony.hu) benyújtani.

(3) A pályázatok elbírálásáról a benyújtást követő munkarend szerinti Képviselő-testületi ülésen dönt a hatáskör gyakorlója.

(4) Nyertes pályázat esetén a pályázó a pályázat elszámolása érdekében a pályázathoz kapcsolódó, Abony Város Önkormányzata (2740. Abony, Kossuth tér 1.) nevére kiállított számlákat a kivitelezés befejezését követő 15 napon belül, de legkésőbb tárgyév november 30-ig az (5) bekezdésben foglalt teljesítésigazolással együtt köteles benyújtani. A benyújtott számlák nem tartalmazhatnak fordított Áfa fizetési kötelezettség alá tartozó tételeket.

(5) Járdaépítés, járdafelújítás beruházásának megkezdése előtt a kivitelezés műszaki paramétereit egyeztetni kell a Polgármesteri Hivatal Településfejlesztési Osztályával, majd a beruházás megvalósítását követően be kell szerezni a Településfejlesztési Osztály teljesítésigazolását az adott járdaépítés szakszerűségéről.

(6) A járdaépítés/felújítás kivitelezése során kötelezően betartandó műszaki paraméterek:

1. a járda rétegvastagságában a legfelső réteg (beton, aszfalt, térkő) vastagságának el kell érnie a 8 cm-t,
2. a járda szélességének legalább 1 méternek kell lennie.

(7) A képviselő-testület a támogatás összegét a számla és nyilatkozat hiánytalan benyújtásától számított 15 napon belül átutalja a pályázó által írásban megadott bankszámlaszámra.

1. **§**

Az adott évi költségvetési rendelet alapján jóváhagyott keretösszeg felhasználása esetén a képviselő-testület dönt a keretösszeg odaítélésről vagy a pályázati rendszer határozatlan időre történő felfüggesztéséről.

1. **§**

Ez a rendelet 2019. június 01. napján lép hatályba.

 Romhányiné dr Balogh Edit dr. Nagy Péter

 polgármester jegyző

A kihirdetés napja: 2019. május 30.

dr. Nagy Péter

 jegyző

Záradék: Abony Város Önkormányzatának 12/2019. (V.30.) önkormányzati rendelete a lakossági kezdeményezésre önkormányzati támogatással megvalósuló járdaépítésekről az alábbi rendeletekkel egységes szerkezetbe foglalása megtörtént:

- Abony Város Önkormányzat Képviselő-testületének 1/2020. (I.31.) számú önkormányzati rendelete

1.melléklet a 12/2019. (V.30.) önkormányzati rendelethez[[4]](#footnote-4)

….. ÉVI LAKOSSÁGI JÁRDAÉPÍTÉSI/FELÚJÍTÁSI PÁLYÁZATI ADATLAP\*

1. A pályázattal érintett terület megnevezése: ………………………………………….

2. A pályázattal érintett terület nagysága:

szélesség: ……….m, hosszúság: ………..m, terület: …………m2

3. A pályázat tárgya: \*

a) járdaépítés,

b) járdafelújítás

4. A kivitelezés tervezett időpontja: ………………………………………….

5. Pályázó/pályázók

 Neve (A) Lakcíme (B) Az ingatlan hrsz-a (C) Aláírása (D)

1., ………………………………………………………………………………………………..

2., ………………………………………………………………………………………………..

3., ………………………………………………………………………………………………..

4., ………………………………………………………………………………………………..

5., ………………………………………………………………………………………………..

6., ………………………………………………………………………………………………..

7., ………………………………………………………………………………………………..

(Kiegészítő lapon folytatható!)

6. Utcaközösség esetén a képviselő

a) neve: …………………………………………..

b) címe: ………………………………………….

c) telefonszáma: …………………………………

7.

Kijelentjük, hogy jelen pályázati adatlapon közölt adatok a valóságnak megfelelnek.

Abony, ………………………

\*a megfelelő rész aláhúzandó

………………………………………….

pályázó/közös képviselő

aláírása

*2. melléklet a 12/2019. (V.30.) önkormányzati rendelethez*

***NYILATKOZAT***

Alulírott ………………………………………………………………………………..………..

Abony, ……………………..………………………………….. ……..………sz. alatti lakos, a

lakossági járdaépítés/járdafelújítás\* pályázattal kapcsolatban nyilatkozom, hogy az építési

anyag 4.500.- Ft/m2 (bruttó) összegű támogatáson felül felmerülő költségeket vállalom.

Tudomásul veszem, hogy az elkészült járda térítésmentesen önkormányzati tulajdonba kerül az átadást követően.

Abony, 20………………………

……………………………………….

 aláírás

\*a megfelelő rész aláhúzandó

***3. melléklet a 12/2019. (V.30.) önkormányzati rendelethez[[5]](#footnote-5)***

***RÉSZLETES PÁLYÁZATI KIÍRÁS***

1.) Abony Város Önkormányzata pályázatot ír ki a költségvetési rendeletben jóváhagyott ……………….. Ft keretösszeg erejéig ….… évre a lakossági kezdeményezésre önkormányzati támogatással megvalósuló járdaépítésre, járdafelújításra.

2.) A pályázatnak tartalmaznia kell a rendelet 1. mellékletében foglalt pályázati adatlapot, a rendelet 2. § (4) bekezdés c) pontja szerinti térképrészletet és a rendelet 2. mellékletében foglalt nyilatkozatot.

3.) A pályázatokat lezárt borítékban – feltüntetve az évet és a pályázat fajtáját

„ ……...évi lakossági járdaépítés/járdafelújítás”.

A pályázatok beadásának határideje: minden év február 15-től szeptember 15-ig.

Helye: Abonyi Polgármesteri Hivatal

 2740. Abony, Kossuth tér 1.

A pályázatok elbírálása során az utcaközösségek által benyújtott pályázatok elsőbbséget élveznek.

4.) Az önkormányzati támogatás mértéke *a kivitelezéshez szükséges építési anyag (homok, kavics, homokos kavics, cement, térkő, készbeton, aszfalt) számlájának megtérítése 4.500.-Ft/m2 (bruttó) összeghatárig. A számla nem tartalmazhat fordított ÁFA fizetési kötelezettség alá tartozó tételeket.*

5.) A pályázatokat, benyújtást követően, folyamatosan, Abony Város Önkormányzatának Képviselő-testülete munkarend szerinti ülésein bírálja el.

Abony, …………………..

Abony Város Önkormányzata

1. Módosította: Abony Város Önkormányzat 1/2020.(I.31.) önkormányzati rendeletének 1.§-a.Hatályos:2020. február 1-től. [↑](#footnote-ref-1)
2. Módosította: Abony Város Önkormányzat 1/2020.(I.31.) önkormányzati rendeletének 2.§-a.Hatályos:2020. február 1-től. [↑](#footnote-ref-2)
3. Módosította: Abony Város Önkormányzat 1/2020.(I.31.) önkormányzati rendeletének 3.§-a.Hatályos:2020. február 1-től. [↑](#footnote-ref-3)
4. Módosította: Abony Város Önkormányzat 1/2020.(I.31.) önkormányzati rendeletének 4.§-a.Hatályos:2020. február 1-től. [↑](#footnote-ref-4)
5. Módosította: Abony Város Önkormányzat 1/2020.(I.31.) önkormányzati rendeletének 5.§-a.Hatályos:2020. február 1-től. [↑](#footnote-ref-5)